CELEX: 32007R1290
Language: et
Date: 2007-10-31 00:00:00
Title: Komisjoni määrus (EÜ) nr 1290/2007, 31. oktoober 2007 , millega lubatakse Rootsi lipu all sõitvatel laevadel uuesti alustada tursapüüki Skagerraki vetes

1.11.2007   
            
            
               ET
            
            
               Euroopa Liidu Teataja
            
            
               L 287/10
            
         
      KOMISJONI MÄÄRUS (EÜ) nr 1290/2007,
   31. oktoober 2007,
   millega lubatakse Rootsi lipu all sõitvatel laevadel uuesti alustada tursapüüki Skagerraki vetes
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta, (1) eriti selle artikli 26 lõiget 4,
   võttes arvesse nõukogu 12. oktoobri 1993. aasta määrust (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, (2) eriti selle artikli 21 lõiget 3,
   ning arvestades järgmist:
   
               (1)
            
            
               Nõukogu 21. detsembri 2006. aasta määruses (EÜ) nr 41/2007, millega määratakse 2007. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ning ühenduse kalalaevade suhtes püügipiirangutega vetes, (3) on sätestatud 2007. aasta kvoodid.
            
         
               (2)
            
            
               Rootsi teatas 4. juunil 2007 komisjonile vastavalt määruse (EMÜ) nr 2847/93 artikli 21 lõikele 2, et ta lõpetab oma laevadel tursapüügi Skagerraki vetes alates 1. juunist 2007.
            
         
               (3)
            
            
               Vastavalt määruse (EMÜ) nr 2847/93 artikli 21 lõikele 3 ja määruse (EÜ) nr 2371/2002 artikli 26 lõikele 4 võttis komisjon 21. juunil 2007 vastu määruse (EÜ) nr 713/2007, millega Rootsi lipu all sõitvatel või Rootsis registreeritud laevadel keelatakse tursapüük Skagerraki vetes alates samast kuupäevast.
            
         
               (4)
            
            
               Rootsi pädevate asutuste komisjonile esitatud teabe kohaselt on Skagerraki vete Rootsi kvoodi tursa kogus ikka veel kasutamata. Seepärast tuleks lubada Rootsi lipu all sõitvatel või Rootsis registreeritud laevadel tursapüük kõnealuses püügipiirkonnas.
            
         
               (5)
            
            
               Asjaomane luba peaks jõustuma 1. oktoobril 2007, et võimaldada püüda turska kõnealuses koguses enne aasta lõppu.
            
         
               (6)
            
            
               Komisjoni määrus (EÜ) nr 713/2007 tuleks tunnistada kehtetuks alates 1. oktoobrist 2007,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kehtetuks tunnistamine
   Määrus (EÜ) nr 713/2007 tunnistatakse kehtetuks.
   Artikkel 2
   Jõustumine
   Käesolev määrus jõustub järgmisel päeval pärast selle avaldamist Euroopa Liidu Teatajas. Seda kohaldatakse alates 1. oktoobrist 2007.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. oktoober 2007
      
         
            Komisjoni nimel
         
         
            kalanduse ja merenduse peadirektor
         
         Fokion FOTIADIS
         
      
   
   
      (1)  EÜT L 358, 31.12.2002, lk 59. Määrust on muudetud määrusega (EÜ) nr 865/2007 (ELT L 192, 24.7.2007, lk 1).
   
      (2)  EÜT L 261, 20.10.1993, lk 1. Määrust on viimati muudetud määrusega (EÜ) nr 1967/2006 (ELT L 409, 30.12.2006, lk 11), parandatud ELT L 36, 8.2.2007, lk 6.
   
      (3)  ELT L 15, 20.1.2007, lk 1. Määrust on viimati muudetud komisjoni määrusega (EÜ) nr 898/2007 (ELT L 196, 28.7.2007, lk 22).
   
      LISA
      
                  Nr
               
               
                  58 – taaslubamine
               
            
                  Liikmesriik
               
               
                  Rootsi
               
            
                  Kalavaru
               
               
                  COD/03AN.
               
            
                  Liik
               
               
                  Tursk (Gadus morhua)
               
            
                  Piirkond
               
               
                  Skagerraki veed
               
            
                  Kuupäev
               
               
                  1.10.2007